CELEX: C2006/237/19
Language: sl
Date: 2006-09-30 00:00:00
Title: Zadeva T-212/06: Tožba, vložena 11. avgusta 2006 — Bowland Dairy Products Limited proti Komisiji

30.9.2006   
            
            
               SL
            
            
               Uradni list Evropske unije
            
            
               C 237/10
            
         Tožba, vložena 11. avgusta 2006 — Bowland Dairy Products Limited proti Komisiji
   (Zadeva T-212/06)
   (2006/C 237/19)
   Jezik postopka: angleščina
   Stranke
   
      Tožeča stranka: Bowland Dairy Products Limited (Nelson, Združeno Kraljestvo) (Zastopnik: J. Milligan, Solicitor)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               izpodbijana odločba naj se razglasi za nično;
            
         
               —
            
            
               Komisiji Evropskih skupnosti naj se naloži plačilo odškodnine tožeči stranki za škodo, ki jo je ta utrpela zaradi izpodbijane odločbe, skupaj z obrestmi;
            
         
               —
            
            
               Komisiji Evropskih skupnosti naj se naloži plačilo stroškov tega postopka.
            
         Tožbeni razlogi in bistvene trditve
   Tožeča stranka s tožbo predlaga razglasitev ničnosti odločbe Komisije Evropskih skupnosti iz elektronske pošte, naslovljenega na UK Foods Agency 20. julija 2006, ki je bilo tožeči stranki preposlano 21. julija 2006, s katerim se v okviru sistema hitrega obveščanja za živila in krmo iz Uredbe (ES) št. 178/2002 Evropskega parlamenta in Sveta z dne 28. januarja 2002 (UL L 31, 1. februarja 2002, str. 1-24), če niso bili izpolnjeni pogoji, ki jih je določila Komisija, zavrne razpošiljanje dodatnega obvestila, da Food Security Agency (FSA) soglaša s tem, da tožeča stranka trži skuto.
   Tožeča stranka navaja, da Komisija ni bila pooblaščena za določanje pogojev glede razpošiljanja dodatnega obvestila, ki ga pripravi pristojni nacionalni organ po členu 50 Uredbe (ES) št. 178/2002.
   Tožeča stranka tudi navaja, da je Komisija pri oblikovanju teh pogojev napačno razlagala uporabljive uredbe tako glede mleka, ki vsebuje antibiotike, kot tudi razredčenega mleka.